paragraph_text: Hilary Ann Swank (rođena 30. srpnja 1974.), američka glumica i dvostruka dobitnica Oscara. Filmsku karijeru u Hollywoodu započela je manjom ulogom u filmu Buffy: ubojica vampira (1992.), a onda jednom većom u filmu Karate Kid 4 (1994.), gdje je glumila Julie Pierce, prvu štićenicu g. Miyagija. Postala je poznata po dvjema ulogama koje su joj donijele Oscar za najbolju glavnu glumicu: prvo kao Brandon Teena, transseksualka u filmu Dečki ne plaču, a onda kao bivša konobarica koja je postala boksačica, Maggie Fitzgerald, u  Djevojci od milijun dolara.